ப. விக்னேசுவரன்
{{Infobox_Celebrity
 | name       = விக்னேஸ்வரன் பரமநாதன்
 | image      = Vicki 3.jpg
 | birth_date  = 
 | birth_place =[[காங்கேசன்துறை]], [[இலங்கை]]
 | death_date  =   
 | death_place =   
 | occupation =தொலைக்காட்சி வானொலி கலைஞர்
 | salary     = 
 | networth   = 
 | website     =http://wigneswaran.blogspot.com 
 }}
 '''விக்னேஸ்வரன் பரமநாதன்'''  [[யாழ்ப்பாணம்]], [[காங்கேசன்துறை]]யைப் பிறப்பிடமாகக் கொண்டவர். [[இலங்கை ஒலிபரப்புக் கூட்டுத்தாபனம்|இலங்கை ஒலிபரப்புக் கூட்டுத்தாபனத்தில்]] ஆரம்பத்தில் நிகழ்ச்சித் தயாரிப்பு உதவியாளராக 1970 ஆம் ஆண்டில் இணைந்து கொண்ட இவர், பின்னர் தமிழ்ச்சேவையில் நாடகப்பகுதியின் தயாரிப்பாளராக 1979 ஆம் ஆண்டில் பொறுப்பேற்றார். இவர் காலத்தில் [[வானொலி]] தமிழ் நாடகத்துறை மிகுந்த வரவேற்பைப் பெற்றது. [[ரூபவாகினி]] ஆரம்பிக்கப்பட்ட பின்னர் அங்கும் தமிழ் நிகழ்ச்சிப் பிரிவில் நிறைவேற்றுத் தயாரிப்பாளராகச் சேர்த்துக் கொள்ளப்பட்ட(1982) இவர், [[ஞானம் இரத்தினம்]] ஓய்வு பெற்ற பின்னர் தமிழ்ப் பிரிவுக்கு பொறுப்பாளராக 1984 ஆம் ஆண்டில் நியமிக்கப்பட்டார். தற்போது [[கனடா]]வில் வசிக்கும் இவர் தனியார் நிறுவனமொன்றில் பணியாற்றுவதோடு, கனேடிய தொலைக்காட்சி நிறுவனமான TVI யில் நிறைவேற்றுத் தயாரிப்பாளராகவும், TVI தொலைக்காட்சியிலும், CMR வானொலியிலும் செய்தி வாசிப்பவராகவும் செயற்படுகின்றார்.
 
 ==வானொலியில்==
 ===இலங்கையில்===
 [[இலங்கை வானொலி]]யில் தமிழ் நாடகத் தயாரிப்பாளராக இருந்த காலத்தில் பல வானொலி நாடகங்களை எழுதியுமிருக்கிறார். 'ரசமஞ்சரி' போன்ற சஞ்சிகை நிகழ்ச்சிகளை தயாரித்தவர்.
 
 ===கனடாவில்===
 இவர் எழுதிய &quot;வாழ்ந்து பார்க்கலாம்&quot; என்ற வானொலித் தொடர்நாடகம், [[கனடா தமிழோசை வானொலி]]யிலும் (1995), [[கனேடிய ஒலிபரப்புக் கூட்டுத்தாபனம்|கனேடிய ஒலிபரப்புக் கூட்டுத்தாபனத்திலும்]] ஒலிபரப்பு செய்யப்பட்டது. பின்னர் இது நூல்வடிவிலும் வெளிவந்தது.
 
 ==தொலைக்காட்சியில்==
 ===ரூபவாகினியில்===
 தொலைக்காட்சியில் செய்தி வாசிப்பாளராக கடமையாற்றியதோடு, பல தொலைக்காட்சி நாடகங்களை எழுதி, தயாரித்து வழங்கியிருக்கிறார். ரூபவாகினியில் முதன்முதலாக தயரிக்கப்பட்ட தொலைக்காட்சி நாடகம் என்ற பெருமையை இவர் தயாரித்த ஜெயமோகன் எழுதிய &quot;கற்பனைகள் கலைவதில்லை&quot; பெற்றது.
 * கற்பனைகள் கலைவதில்லை
 * கண்ணாடி வார்ப்புகள்( மேடை நாடகவடிவில் படமாக்கப்பட்டது)
 * நிஜங்களின் தரிசனம் ( இவரே எழுதியது)
 * உதயத்தில் அஸ்தமனம் ( யாழ்ப்பாண்த்தில் படமாக்கப்பட்டது)
 * நீண்ட கனவு ( இவரே எழுதியது)
 * மலையோரம் வீசும் காற்று ( மலையகத்தில் படமாக்கப்பட்டது)
 * சமூக சேவகி
 * காத்திருந்தவன்
 * நம்பிக்கை
 
 ===கனடா ரி.வி.ஐ தொலைக்காட்சியில் ===
 தொலைக்காட்சியில் செய்தி வாசிப்பாளராக பணி புரிவதோடு, பல நிகழ்ச்சிகளையும், நாடகங்களையும் தயாரித்து வழங்கி வருகிறார்.
 * நாற்சார வீடு
 
 == மேடை நாடகங்கள் ==
 கனடாவில் மனவெளியின் அரங்காடல் நாடக விழாவிற்காக பல நாடகங்களை நெறிப்படுத்தி மேடையேற்றியிருக்கிறார்.
 
 * நா. சுந்தரலிங்கத்தின் 'அபசுரம்'
 * பி. விக்னேஸ்வரனின் 'இனி ஒரு எதிர்காலம்' (2001)
 * இயூஜின் அயனஸ்கோவின் 'நாற்காலிகள்'
 
 ==திரைப்படத் துறையில்==
 இலங்கை திரைப்படக் கூட்டுத்தாபனம் நடத்திய திரைப்படப்பிரதிக்கான போட்டியில் இவர் எழுதிய ' கிராமத்து இதயம்' என்ற பிரதி சிறந்த தமிழ்ப் பிரதிக்கான விருதைப் பெற்றது.
 
 ==எழுதிய நூல்கள்==
 * 'வாழ்ந்து பார்க்கலாம்' (வானொலி நாடகம்)
 
 ==விருதுகள்==
 * சிறந்த அபுனைவுக்கான [[தமிழ் இலக்கியத் தோட்ட விருதுகள்|தமிழ் இலக்கியத் தோட்ட விருது]], 2023&lt;ref&gt;[https://tamilliterarygarden.com/files/book_2023.pdf இயல் விருது விழா 2023]&lt;/ref&gt;
 
 ==மேற்கோள்கள்==
 {{Reflist}}
 
 ==வெளி இணைப்புகள்==
 * [http://wigneswaran.blogspot.com - விக்னேஸ்வரனின் வலைத்தளம்]
 
 [[பகுப்பு:ஈழத்து நாடகாசிரியர்கள்]]
 [[பகுப்பு:வானொலி ஒலிபரப்பாளர்கள்]]
 [[பகுப்பு:ஈழத்து எழுத்தாளர்கள்]]
 [[பகுப்பு:கனேடியத் தமிழ் கலைஞர்கள்]]